14/10/2022 | Administración LocalMunicipal
Abegondo
Aprobación definitiva do plan especial de infraestruturas e dotacións Tanatorio Golpe

Con data de 30 de maio de 2022 en pleno tomouse o acordo de aprobación definitiva do Plan Especial de Infraestruturas e Dotacións Tanatorio Golpe. Para dar cumprimento o disposto no artigo 199 do decreto 143/2016 polo que se aproba o regulamento da lei do solo de Galicia procede a publicación das seguinte normativa.1. Estas normas teñen por obxecto establecer a regulamentación de usos dos terreos e condicións das edificacións no ámbito do presente planeamento, de acordo ao establecido pola LSG e os concordante do RL.2. Este instrumento de planeamento non entrará en vigor hasta o cumprimento de todas as esixencias contidas no artigo 82 da LSG e 199 do RL.3. A vixencia deste instrumento de planeamento será indefinida. Por medio do presente planeamento establécese a cualificación do ámbito de solo rústico de especial protección de infraestruturas, delimitado nos planos que se acompañan. Se establecen dúas cualificacións distintas: a) Dotacións: Superficie do ámbito na que se implantará a edificación de uso sanitario – mortuorio, e as súas zonas de esparcemento, de acordo cos planos de ordenación. b) Viario: Área destinada a resolver a ampliación do viario municipal ao que da fronte e polo cal se accede ás instalacións. Para a execución do establecido neste documento redactarase o proxecto de urbanización segundo o determinado no artigo 96 da LSG. O proxecto de urbanización é un proxecto de obras coa finalidade de precisar a execución dos servizos, infraestruturas e dotacións requiridos neste plan. Para o deseño das redes de abastecemento e saneamento o proxecto de urbanización acadará ás recomendacións das instrucións técnicas de obras hidráulicas emitidas por Augas de Galicia e reducirase ao mínimo a impermeabilización do solo de cara a minimizar os efectos negativos pola utilización de técnicas de drenaxe urbana sostible.1. Coa finalidade de que a actuación se integre o mellor posible sobre a súa contorna, e acade o menor impacto no medio ambiente e a paisaxe, establécense diferentes zonas dentro da parcela destinada a dotacións que se delimitan no plano de zonificación. Como mínimo na metade da área manterase o estado natural do terreo (corresponde coa zona A3). 2. Usos pormenorizados. a) Zona A1.- Área de movemento das edificacións dotacionais. b) Zona A2.- Área que se manterá libre de toda edificación de uso aparcadoiro. c) Zona A3.- Área que se manterá libre de toda edificación de uso espazo libre de esparcemento, e no seu estado natural. d) Zona A4.- Área destinada a ampliación do viario de acceso.1. Zona A1 de implantación das edificacións. Área na que se implantarán a totalidade das edificacións destinadas a uso sanitario – mortuorio. O uso permitido será o de Funeraria – Tanatorio, que se rexerá pola súa normativa sectorial de aplicación. Serán complementarios os usos necesarios para o correcto funcionamento da dotacións, como son usos asistencial, sanitario, relixioso, comercial e hostaleiro, así como calquera outro que a normativa sectorial de policía sanitaria – mortuoria contemple. Nos espazos non edificados desta área de movemento das edificacións (patios ou recuados), deberanse plantar árbores e especies vexetais.2. Zona A2 libre de edificación de uso aparcadoiro. Non se permiten edificacións nesta zona. Acondicionaranse estas superficies con pezas prefabricadas de formigón ocas na zona de estacionamento que permiten o crecemento da vexetación e garanten a permeabilidade do solo. Establécese a plantación dunha árbore autóctona cada dez prazas coma mínimo. Se permite como uso compatible o de servizos de infraestruturas. Procurarase non modificar as rasantes naturais do terreo en mais do necesario.3. Zona A3 libre de edificación de uso espazo libre de esparcemento. Non se permiten edificacións nesta zona, coa única excepción de alpendres dun máximo de 15 m 2 cada un, para almacenaxe de ferramenta de xardinería, limpeza, recollida de lixo orgánico, etc. Non se permiten edificacións no subsolo. Poderán instalarse xogos de nenos con superficies adecuadas a ese uso, e así tamén mobiliario urbano tipo bancos, papeleiras, iluminación, pérgolas, etc. Manterase o estado natural do terreo en toda a superficie libre, axardinando con especies autóctonas, e con itinerarios peonís accesibles. Procuraranse zonas de sombra. Procurarase non modificar as rasantes naturais do terreo en mais do necesario.4. Zona A4, destinada a ampliación do viario de acceso. Non se permiten edificacións nesta zona. Se permiten os usos propios de calquera viario público (peonil ou de vehículos), e así tamén os de servizos de infraestruturas e mobiliario urbano. O resto está prohibido. Nesta zona, situaranse as sinales de tráfico normativas e necesarias, que indiquen os sentidos de circulación de automóbiles segundo ás determinacións do informe AXI: sentido único de circulación dende a AC-542 ata o acceso á parcela (con prohibición de xiro á esquerda dende a AC-542), e sentido de dobre circulación na vía municipal dende este acceso ata a AC-221 ao oeste (todo isto reflectido no plano nº 11). 1. Os edificios adaptaranse no posible ao terreo e situaranse no lugar mais apropiado na área de movemento da edificación para conseguir a menor alteración da topografía natural.2. A edificación principal descomporase en dous ou mais volumes que poderán estar comunicados entre si de xeito que se minimice o seu impacto e se facilite a súa adaptación é topografía cumprindo a totalidade das condicións establecidas para as edificacións en solo rústico do artigo 39 da LSG.3. As condicións de abancalamento obrigatorio e de acabado dos bancais resultantes, de ser o caso que sexan necesarios, deberán definirse e xustificarse no proxecto de urbanización, de xeito que quede garantido o mínimo impacto visual sobre a paisaxe e a mínima alteración da topografía natural dos terreos.4. Os recuamentos deberán garantir a condición de illamento, polo que non poderán ser inferiores a 5 m.5. A superficie máxima a ocupar polas edificacións en planta na Zona A1 non excede do 16% da superficie total do ámbito, xa que non superará unha ocupación de 443 m 2. Na Zona A3 non excederán do 10% da súa superficie (142 m 2 ). En conxunto, xustifícase na memoria que a totalidade das edificacións non poderán exceder do 20% da superficie total do ámbito, que ten 2.839 m 2. Manterase o estado natural do terreo polo menos na metade da superficie da parcela (o que ocupa a zona A3 de 1.420 m 2 ) o que tamén se xustificará no proxecto de urbanización e arquitectónico.1. As características estéticas e construtivas, os materiais, e acabados e solucións volumétricas e de cuberta deberán xustificarse e quedar definidos no proxecto de obra en base a criterios de calidade arquitectónica e integración no ambiente.2. O volume descomporase en dous ou mais corpos edificatorios conectados entre si, e será similar ás edificacións tradicionais existentes, o que terá que xustificarse no proxecto.3. Cerramentos e valados serán preferentemente vexetais, sen que os realizados con material opaco de fábrica superen a altura de 1 metro. Non se permite o emprego de bloques de formigón ou outros materiais de fábrica, agás que sexan debidamente revestidos e pintados. En todo caso o cerramento de parcela deberá definirse no proxecto de urbanización.4. A altura máxima das edificacións non poderá superar as dúas plantas nin os 7 metros medidos no centro de todas as fachadas dende a rasante natural do terreo ao arranque inferior da vertente de cuberta. Excepcionalmente poderá superarse esta altura cando as características específicas da actividade, debidamente xustificadas, fixesen imprescindible excedelos nalgún dos seus puntos, o que terá que xustificarse no proxecto. As cubertas estarán formadas por planos continuos sen crebas nas súas vertentes. Admítense as solucións de cubertas planas. Admítense as solucións de cubertas axardinadas. Admítese a instalación de sistemas de apoio con enerxías alternativas, debidamente integrados na composición arquitectónica.5. No caso dos posibles alpendres da zona A3, a altura máxima non poderá exceder dunha planta e 3 metros. Procurarase a máxima sinxeleza e a adaptación ao contorno vexetal. A totalidade do ámbito do PEID atópase nas Zonas de Servidumes Aeronáuticas do Aeroporto da Coruña. En particular, este ámbito está afectado principalmente pola Superficie de Aproximación Frustada da maniobra ILS, entre outras. No plano achegado no plano 12 sinálanse as superficies limitadoras das servidumes que afectan a este ámbito, as cales determinan as alturas (respecto do nivel do mar) que non debe sobrepasar ningunha construción (incluídos todos os seus elementos como antena, pararaios, chemineas, equipos de aire acondicionado, caixas de ascensores, carteis, remates decorativos, etc), modificacións do terreo ou obxecto fixo (postes, antenas, aeroxeneradores incluídas as palas, carteis, etc), así como o galibo viario ou vía férrea, grúas de construción e similares. A execución de calquera construción, instalación (postes, antenas, aeroxeneradores, medios necesarios para a construción como grúas ou similares) ou plantación, requirirá acordo favorable previo da Agencia Estatal de Seguridad Aérea (AESA), conforme aos artigos 30 e 31 do Decreto 584/1972, de 24 de febreiro (BOE nº 69 de 21 de marzo). Abegondo, 7 de outubro de 2022 O alcalde, José Antonio Santiso Miramontes